*A rendelet-tervezet elfogadásához*

***minősített***  *többség szükséges a Mötv. 50. § alapján,*

*az előterjesztés* ***nyilvános ülésen tárgyalható****!*

*73. számú előterjesztés*

Bátaszék Város Önkormányzata Képviselő-testületének 2019. március 13-án,

16 órakor megtartandó ülésére

*az önkormányzat által államháztartáson kívülre nyújtott támogatásairól szóló rendelet módosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2019.03.11.  Pénzügyi és Gazdasági Bizottság: 2019. 03. 12. |

**Tisztelt Képviselő-testület!**

Az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet tartalmazza a kiemelt szervezeteket, melyeknek a tárgyévi költségvetési rendeletében az önkormányzat közvetlen támogatást állapít meg. A kiemelt szervezetek között szerepel a Magyar Nemzetőrség Tolna Megyei Szervezete Bátaszéki Alegysége is, mely olyan kis taglétszámra zsugorodott, hogy ez évben beolvadt a megyei szervezetbe, így kiemelt szervezetként kezelése ettől a költségvetési évtől nem indokolt.

Az elmúlt években rálátásunk lett a településen működő civil szervezetek tevékenységére, mely alapján kezdeményezzük felvenni a kiemelt szervezetek közé a Bátaszéki Horgász Egyesületet, hiszen az egyesület taglétszáma a legnagyobb a városban, és a szabadidős tevékenységek szervezésében jelentős feladatot kíván vállalni a bányatóhoz kapcsolódóan.

Mindezek alapján kérjük a rendelet tervezet elfogadását.

**HATÁSVIZSGÁLAT**

**az önkormányzat államháztartáson kívülre nyújtott támogatásairól szóló 1/2013.(I.27.) önkormányzati rendelet módosításáról szóló rendelet-tervezethez**

A rendelet módosítása a képviselő-testület saját döntésén alapul.

**1. §-hoz:** a Bátaszéki Horgász Egyesület kiemelt szervezetek közé kerül,

**2. §-hoz:** a képviselő-testület bizottsága nevének pontosítása,

**3. §-hoz:** a képviselő-testület határozata nem tartalmazza a támogatás nyújtásának célját, ez a támogatási szerződésben kerül megfogalmazásra a pályázó kérelmében foglaltak szerint,

**4. §-hoz:** határidő megjelölése szükséges a hosszabb időt igénybe vevő pályázati cél megvalósítására vonatkozó kérelem benyújtására,

**5. §-hoz:** hatályba léptető rendelkezés.

**Társadalmi hatása:** a módosítással a város civil életét jelentősen meghatározó egyesület kerül a kiemelt szervezetek közé

**Gazdasági hatása:** nincs

**Költségvetési hatása:** forrása a költségvetési rendeletben tervezésre kerül

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** a KOIS és a pénzügyi és gazdasági bizottság véleményezi

BÁTASZÉK Város Önkormányzat Képviselő-testületének

…………../2019.(III.13.) önkormányzati r e n d e l e t - tervezete

**az önkormányzat által államháztartáson kívülre nyújtott támogatásairól szóló 1/2013.(I.27.) önkormányzati rendelet módosításáról** [[1]](#footnote-1)

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, valamint a Közművelődési, Oktatási, Ifjúsági és Sport Bizottság véleményének kikérésével a következőket rendeli el:

**1. §** Az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet (továbbiakban: Civr.) 3. § (1) bekezdés b) pontja helyébe a következő rendelkezés lép:

*„b) Bátaszéki Horgász Egyesület,”*

**2. §** A Civr. 8. §-ában a „*Kulturális*” szövegrész helyébe a „*Közművelődési*” szövegrész lép.

**3. §** A Civr. 9. §-ában a *„képviselő-testület határozatában”* szövegrész helyébe a *„támogatási szerződésben”* szövegrész lép.

**4. §** A Civr. 12. § (1) bekezdés utolsó mondata helyébe a következő rendelkezés lép:

*„Ha a pályázati cél megvalósítása hosszabb időt vesz igénybe, az elszámolásról – a pályázó tárgyév november 15-éig benyújtott kérelme alapján – a KOIS Bizottság dönt.”*

**5. §** E rendelet 2019. március 13-án ………………………………… órakor lép hatályba.

***B á t a s z é k* ,** 2019. március 13.

***dr. Bozsolik Róbert*** ***Kondriczné dr. Varga Erzsébet***

polgármester  jegyző

A rendelet 2019. március 13-án ………………………….. órakor kihirdetve!

Kondriczné dr. Varga Erzsébet

jegyző

1. a rendeletet Bátaszék város képviselő-testülete a 2019. március 13-ai ülésén fogadta el. [↑](#footnote-ref-1)